OSNOVNA ŠKOLA IVANA GORANA KOVAČIĆA
Zagreb, Mesićeva 35
ŠKOLSKI ODBOR
KLASA: 007-01/26-01/8
URBROJ: 251-151-02-26-02
Zagreb, 24. kolovoza 2026.

ZAPISNIK
s 13 sjednice Školskog odbora Osnovne škole Ivana Gorana Kovačića (dalje u tekstu: OŠIGK) održane dana 24. kolovoza 2026. godine u 17:00 sati u prostorijama Osnovne škole Miroslava Krleže, Kaptol 16.
Nazočni:
· Ana Škudar, predsjednica
· Igor Čimbur, član
· Andrea Kager, članica
· Snježana Pipp, članica
· Darko Kovačević, ravnatelj
· Alen Milković, novoimenovani ravnatelj
· Sandra Vajdovčić, zapisničarka
· Ana Marija Vegar, majka učenika škole, prisutna u svojstvu zainteresirane javnosti

Izostanak opravdala
· Jasna Kovač Goričan, članica
· Ivana Bertović, članica

Ana Škudar, predsjednica Školskog odbora, pozdravlja prisutne i utvrđuje da je prisutan dovoljan broj članova za pravovaljano donošenje odluka.  Čita sljedeći 

D n e v n i  r e d :
1. Verifikacija zapisnika s 12. sjednice Školskog odbora OŠIGK
2. Ustroj razrednih odjela
3. Izgradnja škole
4. Organizacijski višak 
5. Razno
                                                 	
Jednoglasno je prihvaćen predloženi dnevni red.

Ad. 1.
[bookmark: _Hlk234968415]Jednoglasno je prihvaćen zapisnik s 12. sjednice Školskog odbora kojeg su svi članovi dobili elektroničkim putem.

Ad. 2.
Ravnatelj Darko Kovačević, prof., navodi da je vezano za Odluku Gradskog ureda za obrazovanje, sport i mlade kojom se smanjuje broj razrednih odjela prvih razreda s tri na dva razredna odjela, poslan dopis ministru Radovanu Fuchsu. Navedenim dopisom uz detaljno obrazloženje zatraženo je preispitivanje predmetne Odluke te je demantirana informacija da u zgradi Osnovne škole Miroslava Krleže nema dovoljno prostornog kapaciteta za zadržavanje tri prva razredna odjela. Igor Čimbur, član i Ana-Marija Vegar, majka učenika škole, izražavaju nezadovoljstvo zbog nedovoljnog angažmana članova Školskog odbora i ravnatelja na održavanju dosadašnjeg broja razrednih odjela prvih razreda te smatraju da je smanjenje trebalo prevenirati pravovremenim lobiranjem u Ministarstvu znanosti, obrazovanja i mladih.

Ad 3.
[bookmark: _GoBack]Ravnatelj Darko Kovačević, prof. obavještava prisutne da postoji mogućnost da se učenici trenutno raseljeni na 5 lokacija presele u prostor Sjemeništa. Snježana Pipp, članica, predlaže da se zatraži očitovanje Ministarstva znanosti, obrazovanja i mladih  i Gradskog ureda za obrazovanje, sport i mlade o rješavanju problema obnove škole. Ana-Marija Vegar navodi da je pribavljeno pravno mišljenje prema kojem nije potrebno provoditi novi postupak javne nabave već se postupak obnove može nastaviti aneksiranjem postojećeg ugovora. Igor Čimbur i Ana-Marija Vegar predlažu osnivanje radne skupine koja će se baviti pitanjima obnove Škole te traže veći angažman Škole i iniciranje postupaka usmjerenih prema bržem dovršetku postupka obnove. Igor Čimbur, član, predlaže organizaciju prosvjeda dana 12. rujna 2026. u 12:00 sati ispred zgrade Škole, Mesićeva 35 na kojem bi prisustvovali svi učitelji Škole, ravnatelj i članovi Školskog odbora te zaposlenici Osnovne škole Bukovac.

Ad 4.
Pod ovom točkom dnevnog reda, ravnatelj Darko Kovačević, prof. navodi da je zbog Odluke Gradskog ureda za obrazovanje, sport i mlade u Osnovnoj školi Ivana Gorana Kovačića nastao organizacijski višak koji je utvrđen prema kriteriju starosti, trajanja radnog odnosa i obveze uzdržavanja. Temeljem navedenog kriterija organizacijskim viškom utvrđena je učiteljica razredne nastave, Irena Kemenović. Članovi Školskog odbora sa četiri glasa za daju suglasnost za poslovno uvjetovani otkaz ugovora o radu navedenoj radnici.

Ad 5.
Pod ovom točkom dnevnog reda nema iznesenog sadržaja.

Sjednica je zaključena u 18:05 sati.


Zapisničarka:                                                                          Predsjednica Školskog odbora:
Sandra Vajdovčić                                                                   Ana Škudar



